**Zapisnik 23. sjednice Školskog odbora Industrijsko-obrtničke škole Virovitica**

**održane u petak 4. listopada 2019. godine u 13.00 sati u školskoj knjižnici**

**Prisutni članovi Školskog odbora**: Zoran Dunđer, Mirjana Golubić, Kristina Horvat Vargović , Dubravko Milanović, Željana Hrgović-Šolc i Inga Rebić-Vampovac

**Odsutni članovi**: Sanja Kirin –opravdano odsutna

**Ostali prisutni**:Vladimir Reider ravnatelj škole i Milica Koletić, tajnica škole kao zapisničar.

Predsjednik Školskog odbora Dubravko Milanović (u daljnjem tekstu predsjednik) pozdravio je prisutne. Utvrdio je prisutnost šest članova Školskog odbora i mogu se donositi pravovaljane odluke.

Zamolio je prisutne da iznesu primjedbe na zapisnik 22. sjednice Školskog odbora. Primjedbi na zapisnik nije bilo. Članovi su jednoglasno prihvatili zapisnik 22 sjednice Školskog odbora.

Predsjednik je predložio dnevni red:

1. Davanje prethodne suglasnosti za zasnivanje radnog odnosa
2. Donošenje Školskog kurikuluma za školsku godinu 2019./2020.
3. Donošenje Godišnjeg plana i programa rada Škole za školsku godinu 2019./2020.
4. Donošenje Vremenika izrade i obrane završnog rada za školsku godinu 2019./2020.
5. Donošenje iznosa zakasnine u školskoj knjižnici za školsku godinu 2019./2020.
6. Razno

Primjedbi nije bilo i predsjednik je pozvao članove na glasovanje o predloženom dnevnom redu. Predsjednik je utvrdio da je dnevni red prihvaćen jednoglasno.

Otvorio je raspravu po točkama utvrđenog dnevnog reda.

Ad1)

Natječaj za radno mjesto tajnice/ka škole bio je raspisan 2. rujna 2019. godine. Natječaj je objavljen na mrežnoj stranici Škole i Hrvatskog zavoda za zapošljavanje. Prijavilo se 29 kandidata. Nakon isteka roka za prijavu tajnica je utvrdila da 18 kandidata ima pravovremene i potpune uvjete natječaja. Imenovano povjerenstvo provelo je postupke prema Pravilniku o načinu i postupku zapošljavanja u Industrijsko-obrtničkoj školi Virovitica.

Ravnatelj škole Vladimir Reider za najbolju kandidatkinju Renatu Domitrović zatražio je prethodnu suglasnost za zasnivanje radnog odnosa.

Primjedbi nije bilo i predsjednik je pozvao članove na glasovanje.

Predsjednik je utvrdio da je jednoglasno dana prethodna suglasnost za zasnivanje radnog odnosa za Renatu Domitrović na radno mjesto tajnice škole.

Ad2 )

Obrazloženje Školskog kurikuluma dao je ravnatelj škole Vladimir Reider. Školski kurikulum Industrijsko-obrtničke škole Virovitica izrađen je tako da su uzete u obzir sve odgojno-obrazovne potrebe i prioriteti učenika i škole te sredine u kojoj škola djeluje. Njegove sastavnice su dodatna i dopunska nastava, izvannastavne aktivnosti, projekti, izleti, ekskurzije, izborna nastava, nositelji aktivnosti, programa ili projekta i njihova odgovornost. Programi školskog kurikuluma nisu obvezni. U izradi vodilo se računa o sklonostima i razvojnim mogućnostima učenika i mogućnosti škole, a posebice o optimalnom opterećenju učenika. Želimo omogućiti učeniku stjecanje širih, dubljih i specifičnih znanja i razvoj sposobnosti prema njegovim razvojnim mogućnostima te osobnim sklonostima. Pri realizaciji aktivnosti planiranih školskim kurikulumom očekujemo podršku i povezanost zajednice, nastavnika, učenika, roditelja te uže i šire zajednice. Školski kurikulum razmatran je na Vijeću roditelja 3.listopada 2019. god. i Nastavničkom vijeću 3. listopada 2019.godine Bit će objavljen na našoj web stranici škole i podložan je dogradnji i izmjenama. Primjedbi nije bilo. Predsjednik je pozvao članove na glasovanje za usvajanje Školskog kurikuluma za 2019./2020. godinu. Utvrdio je da su članovi jednoglasno prihvatili Školski kurikulum Industrijsko-obrtničke škole Virovitica za školsku godinu 2019./2020.

Ad3 )

Obrazloženje Godišnjeg plana i programa rada za školsku godinu 2019./2020. dao je ravnatelj škole Vladimir Reider. Zbog jednostavnosti članovi Školskog odbora dobili su Godišnji plan i program e-mailom. Plan je napravljen po preporuci našeg ministarstva, prema Zakonu o odgoju i obrazovanju u osnovnoj i srednjoj školi i prema Pravilniku o normi rada nastavnika u srednjoškolskoj ustanovi. Godišnji plan i program bit će objavljen na našoj web stranici škole i tako je dostupan u svima .Škola je dužna elektroničkim putem Ministarstvu dostaviti Godišnji plan i program te školski kurikulum do 15. listopada tekuće godine. Predsjednik je otvorio raspravu. Pitanja nije bilo. Predsjednik je pozvao članove na glasovanje o godišnjem planu i programu Industrijsko-obrtničke škole Virovitica za školsku god. 2019./2020.Utvrdio je da su članovi jednoglasno prihvatili godišnji plan i program za školsku. god. 2019./2020.

Ad4)

Obrazloženje Vremenika izradbe i obrane završnog rada dao je ravnatelj škole Vladimir Reider. Vremenik je napravljen prema Pravilniku o izradbi i obrani završnog rada, a bit će objavljen je na stranici škole i učenici mogu točno pratiti aktivnosti u svezi izrade i obrane završnog rada. Predsjednik je otvorio raspravu. Pitanja nije bilo. Utvrdio je da su članovi jednoglasno prihvatili Vremenik izradbe i obrane završnog rada za šk.god.2019/2020.

Ad 5)

Ravnatelj je na prijedlog školske knjižničarke Karmele Živković uputio prijedlog Školskom odboru za iznos zakasnine za školsku godinu 2019./2020. Prijedlog je da zakasnina prema korisnicima iznosi 50 lipa po danu i po knjizi. Zakasnina ima cilj uvođenja navike redovitog vračanja posuđenih knjiga .Pravilnikom o radu školske knjižnice predviđeno je iznos zakasnine određuje Školski odbor prije donošenja Godišnjeg plana i programa.

Predsjednik je predložio da Školski odbor prihvati cijenu od 50 lipa. Prijedlog je dao na glasovanje. Utvrdio je da prijedlog prihvaćen jednoglasno.

Ad 6)

Pitanja više nije bilo

Sjednica je završena u 14.sati.

Zapisničar: Predsjednik Školskog odbora:

Milica Koletić, dipl. ing. Dubravko Milanović, dipl. ing.

Klasa: 003-06/19-01/7

Urbroj: 2189-35-01-19-2

Virovitica, 4.listopada 2019.

|  |
| --- |
|  |
|  |
|  |
|  |
|  |